Alegzandra/wili-2018-roplus huggingface dataset:
O Mâ Ligure, a l'è unn-a parte de Mâ Mediterraneo, che bagna a Liguria. A sö profonditæ mascima a l' è de 2.850 metri. O l' è delimitou a oççidente da unna linea che a l' ünisce Cap Ferrat, vixin a Nissa, con Punta de Revellata in Corsega. A oriente e verso sud o vegne diviso da o Mâ Tirren da a conzonzente fra Cappo Corso e o promontoio de Piombino, arrivando coscì a comprende o Gorfo de Baratti.

Çipro a mesua 240 km de latituddine e 100 de longituddine e a l'è 75 km a sud da Turchia, e 105 a ponente da [[Sciria] e 108 do Libano, 380 km a nord de l'Egitto e 800 km da a tæraferma grega.

Quindi, conclusa una tregua de trei anni co-o Saladin, inte l'ottobre do 1192 o lasciò a Palestiña, o sbarcò in sce-e ciazze venete pe sottrase a-i tranelli de Feipo ch'o l'aspetava a Marseggia, e o tentò travestio (l'imperatô Enrico o gh'ea avverso pe avei Ricardo riconosciua a sovranitæ de Tancreddi) de attraversâ l'Impeo; ma o fu riconosciúo e arrestao.

In Yamoussoukro gh'è a Basilica de Nostra Scignôa da Pâxe (françeise: Basilique de Notre Dame de la Paix), constrûta comme còppia de quella de San Pê inta Çittæ do Vatican, essendo ûnn-a de ciû grende gëxe cattoliche do mondo. A l'è stæta consacrâ da-o pappa Gioan Paolo II into 1990.

Cômme pe i blocchetti pianparalleli, raramente se dövien singôlarmente, ma vegnen fôrnï e utilizzæ in serie ciü o meno nümerôse, côstituie da lamine de diversô spessô, con prôgresciôn aritmetiche che permetten de crövï l' ambitô ciü largô pôscibile. Cômme per i blocchetti, pöen esse combinæ pe realizzä calibri de spessô nô presente inta serie. E serie vegnen normalmente cônfeziônæ in pacchetti costituï da unna pilla de lamine serræ inte unna custodia rigida; sôn incernieræ a un estremô de questa custodia. Giandô, a lamina a sciorte dä custodia, rendendôse dispônibile a esse döviä. In commerciô sôn dispônibili seggie serie côn spessôi nominali metrici, che serie in ünitæ imperiali britanniche.

L'antîgu paize de Vuè, ciamö in epuca rumäna Vada Sabatia, u se svilüppa int'u II seculu a.C. inturnu a in campu militäre imperiäle, ün d'i primmi d'a culunizzaçiun rumäna in Liguria.

In ti anni ottanta e novanta, Eros o l'é stæto ogetto de nœuve osservazioin, anche radar, votte a determinâne con maggiô accuratezza e dimenscioin, a forma e, ciu in generâ, a arecœugge quante ciu informazioin poscibile in vista da miscion Near Earth Asteroid Rendezvous che a NASA a l'aviæ lançao into 1996.

Intanto Innoxenço III o moveiva ripetui appelli a Feipo Aogusto re de França e a-i so baroin do Nord perché mettessan a so força a-o serviççio di so ligæ. Peo de Castelnao o repigiò alloa a lotta, ma se g'oppose Raimondo VI, conte de Toloza, favoeive a-i eretichi. O pappa alloa o l'invitava Feipo Aogusto a scombatte contra i eretichi inta contea de Toloza, accordando a lê e seguaxi e mæxime indulgençe di croxæ de Tæra Santa.

A Furtessa d'u Prìamar: (parolla de etimulugia ben dibattüa) custruìa insc'ou Colle du Prìamar dai Zeneixi da u 1542 doppu a cunquista definitiva d'a sitae in t'u 1528. A inglóba ascì a Loggia d'u Castéllu de Santa Maria o Castéllu Növu, d'u 1417.
O 10 luggio o Saladin o l'ótegniva ascì a çittæ e o porto de San Zane d'Acri; o surtan o voeiva mantegnî intatto questo centro commerciâ ch'o portava riccheçça a-i so dominni e de fæto inti termini da reisa o concedeiva che i abitanti crestien avessan sarva a vitta e conservæ e so proprietæ, ma, pe a ciu gran parte, refúon de restâ e emigron sença êse molestæ.

O Stato attuâ do Vermont o l'è stæto disputoö tra e colonie do Niorche e do Noeuvo Hampshire. Da o 1777 a o 1791, o l'è stæto de facto unn-a repubbrica indipendente.

In Inghiltæra ascì i catari, che espursci da-e Fiandre into 1163 se gh'ean rifugiæ, fun sterminæ da Enrico II. Inti atri paixi, specce in Italia, l'Inquixiçion, ch'a l'ea vegnua man a man organizzandose, sorvetutto pe œuvia do Grigœu IX, a l'estinse co-o færo e co-o fœugo a setta. In tâ mainea, o grande peigo manicheo, ch'o l'aiva seriamente menaççao a compazze da gexa, verso a fin do sec. XIII o poeiva dise zœumoæ superao. I avançi do catarismo a poco a poco scenton do tutto.

Domenego Maia De Mai ò De Mari (Zena 1653 – 1726) o l'è stæto o 139° duxe da Repubbrica de Zena e re de Corsega, da-o 9 settembre 1707 a-o 9 settembre 1709, o novantequattreximo co-a càrega biennâ. O l'ea figgio de Steva De Mai e fræ de Giœumo De Mai.

Marc'Antogno Gentî (Zena, 1723 – 1798) o l'è stæto o 177° duxe da Repubbrica de Zena da l'8 março 1781 a l'8 março 1783, o çentotrentedoeximo co-a carrega biennâ.

Eros o l'é o segondo asteroide NEAR pe dimenscioin, doppo 1036 Ganymed. O l'a una forma irregolâ ch'a ricorda un'enorme banaña se osservao da-a direzion di poli, o un pistaccio, a caosa do restrenzimento inta zona centrâ, indicao comme "sella" (saddle in ingleise). O pœu ese descrito approscimativamente da un ellissoide de dimenscioin de 34,4 × 11,2 × 11,2 km, a-o quæ corrisponde un diametro medio de 16,84 ± 0,06 km. O l'occupa un volumme de circa 2 500 km³ e a so superfiçie a se estende pe circa 1 125 km².

A l'è stæta isâ pe a primma vòtta o 27 frevâ 1812 inta çittæ de Rosaio. Into çentro a gh'à l'emblema do sô (dîto Sol de Mayo, o Sô de Mazzo, meize da revolusion do Primmo Governo Patriòtico).

L’Armenia a fu o campo ciu fecondo da so miscion. Chì, pe provâ e veitæ annonçiæ, o delivió numeroxi osesci, o guarì marotti, o dette a vista a-i orbi reclamando a destruçion di idoli e a converscion a-a dotriña de Gexo. Segondo i fæti narræ da Abdia Babilonico , avendo Bærtomê portao a-a fe' crestiaña o re Polimio e a so spoza, l’inviddia di sacerdoti locæ a fu tâ che açion Astiaxe , fræ do re, e questo o decretò pe lê l'orendo martiio de êse spellao vivo da-a testa a-i pê. Doe sole membre areston illeize , i œuggi e a lengua e fun i doi organi di quæ o se servì l’Apostolo pe proclamâ ancon a fe' in Gexo. O feroxe supriççio o terminò co-a decapitaçion pe orde do mæximo Astiaxe.

U caccia apustanduse inscî ærbui o dunque rundezandu lentamente in xöu sença sbatte i ae, sfrütandu e curente ascensciunæ pe remuntâ, e cacianduse in sciâ preiza cun de cürte bulæ a mez'ae.
Eduard Noteboom, into 1921, o fu o primmo a eseguî sti carcoli, basandose insce-e osservazioin condute into periodo compreiso tra o 1893 e o 1914; Witt i ripetè into 1933, dœuviando di osservazioin insce un periodo ciu ampio, condute tra o 1893 e o 1931. Infin, un terzo valô o fu proposto da Eugene Rabe into 1950, dœuviando e osservazioin arecugeite into periodo tra o 1926 e o 1945, e revisto into 1967 da Rabe mæximo e Mary Parmenter Francis. Da alloa in ça, pe megioâ ulteriormente a stimma da massa do scistema Tæra-Luña, l'é risultao ciu conveniente fâ ricorso a-e sonde spaziæ.

Ghe son nûmeroxi alberghi pe tûristi inscie 'na penìsoa ao sûd do çentro da çittæ, e inta zona nòrd ghe son e fabbriche che proçessan o nichel da Neuva Caledonia.

Inte 'sto quartê, into 1882, 'n grûppo de rescidenti liguri han vosciûo fâ, in mëzo a 'n conflitto labôrâle, a "Repûbrica da Bocca", isando a bandëa de Zena e infôrmando o Rè d'Italia d'a sêu indipendensa da l'Argentinn-a. Finalmente o conflitto o l'é stæto risolto da o prescidente argentin Julio Argentino Roca.

E prinçipæ fonçioin de macchine da stampa son: inciostraçion da forma a ogni impronta, alimentaçion do papê, comprescion do fœuggio in sce-a forma inciostrâ, recugeita di fœuggi stampæ. A segonda do moddo co-o quæ ven exerçitao a prescion e de caratteristeghe da forma, s'ha de macchine "cian contra cian" (ò platiñe), se un cian portante un fœuggio da stampâ o vegne premuo in sce una forma ciaña; macchine cian-cilindreghe, se a prescion a l'è generâ da-o contatto de un cilindro rolante in sce un cian ch'o porta a forma ciaña; macchine rotative, se a prescion a l'è generâ da-o contatto de 'n cilindro (cilindro de prescion) co-in âtro cilindro (cilindro porta-forma) portante a forma curva. A segonda do scistema co-o quæ a macchina a l'è alimentâ de papê s'ha: macchine da fœuggio, inte quæ o papê, perfettamente taggiao e squadrao segondo o formato e recugeito in pille, o vegne portao fœuggio pe fœuggio a-i organi de stampa; macchine da bobiña, inte quæ o papê o l'intra inta macchina sotta forma de una banda continnoa e o ven taggiao e cegao, doppo a stampa, da-a macchina mæxima.

Comme conseguença de queste so dotriñe, i catari negavan tanti dogmi do cattoliçismo, comme a transustançiaçion e o sacrifiççio da messa, o battæximo mateiâ, l'existença do purgatœuio e l'utilitæ di suffragi, a veneraçion de inmaggine e o curto de gexe; conservon però arcuñe de gren feste crestiañe, comme o Dênâ, a Pasqua e a Pentecoste.
Se pœu distingue quattro gren famigge de scistemi de stampa : stampa in rilevo, in ta quæ e parte che riçevan l’inciostro son tutte a-a mæxima âteçça in sce-o cian de stampa, mentre e parte da no stampâ son ciu basse e incavæ; se individdua doi procesci industriæ: a tipografia a stampa diretta e a stampa a l'aniliña; stampa in incavo (ò in bassorilevo), inta quæ e parte che riçevan l’inciostro son incavæ rispetto a-o cian de stampa: l’inciostro o s'arecœugge inti cavi e o se depoxita in sce-o supporto a spessô differente segondo a profonditæ de l'incixon; o processo clascico de questo scistema a l'è a carcografia, ancon dœuviao pe a stampa de francobolli, o processo industriâ a stampa rotocarco, dœuviâ pe e riviste illustræ; stampa in cian, in ta quæ e parte che riçevan l’inciostro e quelle che no o riçevan son in sce-o mæximo cian; un trattamento speciâ o rende e primme riçettive a l'inciostro; i procesci clascichi son a litografia e a fototipia; quello industriâ, derivao da-a litografia, o l'è o processo offset, a stampa indiretta, largamente impiegao pe a stampa de libbri e cotidien; stampa permeografega, inta quæ a forma da stampa a l'è costituia da di tesciui a magge fitte lasciæ permeabile a l'inciostro inte zone stampante e impermeabile inte zone no stampante; o processo industriâ o l'è a serigrafia, pe a stampa in sce veddri, tesciui, mateie plasteghe e metalli.

Into 1996 a NASA a l'ha lançao a sonda Near Earth Asteroid Rendezvous, in seguito rinominâ NEAR Shoemaker, sviluppâ pe eseguî o studio prolongao de un asteroide near-Earth. I vincoli into delta-v imposti into trasferimento orbitâ da-e specifiche de progetto, poneivan una miscion insce Eros a-o limite de fattibilitæ, rispetto a di atri obiettivi ciu proscimi a-a Tæra quæ 1943 Anteros, 3361 Orpheus e 4660 Nereus, inizialmente preferii. Eros o fu tuttavia ritegnuo ciu interessante e o fu razonto grazie a l'individuazion de un opportun cian de xœu - calcolao da Robert W. Farquhar - ch'o previdde una manœuvra de caçafrusto gravitazionâ co-a Tæra e o permisse ascì o sorvolo de l'asteroide 253 Mathilde inta fascia prinçipâ.

Scibben ch'a çittæ a s'attrêuva a squæxi 10 km. da a costa de l'Oçeano Atlantico, a l'è attaccâ a di âtri çentri ûrben insciâ costa comme o porto de Ingeniero White.
Rivoluçionaio da-e spiccæ qualitæ teoriche, fondatô de l'URSS e començatô do movimento comunista internaçionâ, l'importança do pensceo e de l'œuvia de Lenin a l'è stæta immensa. A so conceçion do partio (ch'a l'immetteiva di forti elementi de centralizzaçion e ch'a ghe varse ciu votte l'accusa de giacobinismo), do processo rivoluçionaio (ch'o contradixeiva i træti deterministeghi presenti into marxismo da segonda Internaçionâ), do stæto socialista e da dittatua do proletariato, nonché l'analixi de l'imperialismo, son divegnue parte integrante di riferimenti do movimento comunista, influençando variamente di âtri ambiti e corente de pensceo. O no l'è stæto però univoco o giudiçio in sce-o leninismo: se o stalinismo o ne feççe una sciorte de filosofia de stæto ofrindone un'interpretaçion dogmatica (definia marxismo-leninismo), ch'a l'incorpoa co-o materialismo dialettico una discussa Weltanschauung filosofica, a critica trockista a l'ha giudicao o leninismo contraditoio co-a direçion staliniaña de l'URSS e do movimento comunista internaçionâ. Inoltre, mentre una critica a-a conceçion da preisa e da gestion do poei a l'appâ inti scriti carcerai de Antonio Gramsci, a polemica liberâ e quella riformista han sottoliniao i træti aotoitai e antiparlamentæ da pratica leninista; questa critica a l'è stæta fæta propria da varri movimenti comunisti de l'Occidente.

Peo Duaço ò Pero Duraçço (Zena 1632 – 31 luggio 1699) o l'è stæto o 128° duxe da Repubbrica de Zena e re de Corsega, da-o 23 agosto 1685 a-o 23 agosto 1687, l'ottantetreieximo co-a càrega biennâ. O l'ea figgio de Cesare Duaço e nevo de Peo Duaço.

Ô spescimetrô a lamine ô l'è un calibrô fissô costituiô da una lamina de metallô realizzä con accuratezza in te un precisô spessôre (spessôre nominale). Normalmente vegne realizzoô de lamine con spessôre nominale compreiso tra 0.05 e 1 mm.

O nascette o 24 zugno 1170 da-i nobili Feliçe de Guzmán e Zana de Aza, in Caleruega (vegia Castiggia), e o fu o minô de trei fræ. A nascita de Domenego a fu precedua da una vixon da moæ, a-a quæ parse de dovei apartoî un can, che con una fraxella açeiza o metteiva fœugo into mondo, e a-a mamma ghe parse vedde una stella sorve a fronte de lê, de mentre ch'o l'ea portao a-o battezzo. A 7 anni o fu affidao in educaçion a l'arçipræve de Gumiel de Izán so barba, a 15 o començò a frequentâ e çellebre scœue de Palencia.

A primma schêua de latìn a l'é stæta fondâ into sécolo XIV. I fràtti tegnîvan córsi de teölogîa za into 1673. Into 1728 gh'êa za ascì di córsi de filozofîa. A-o prinçìpio do sécolo XX l'é stæta fondâ l'académia de meixìnn-a. L'universcitæ, invece, gh'é da-o 1965 e a se ciamma comme un famôzo poêta de Düsseldorf: Heinrich Heine.

A partîa a finisce quande ûn zûgòu oppûre 'na cobbia rivan a 51 punti (pe çerte variante scin a-i 71 ò 101 punto). Se tûtti doî foissan sorve i 51, guagna o ciû ærto.

O Wurm o l'identifica e suddivixoin de lengue in: famigge, ramme e phyla, e lengue da Trans-Neuva Guinea o l' ha clascificæ comme un phylum, sensa relaçioin con ogni ätra famiggia.
San Segundu (... - Castell Ittimolo, 286 o 302 o fu ün militare ruman e ün martire crestian. L'è venerà, cume Santu e Martire, dâ Geixa Cattolica.

O 25 de Zügno, contra o congresso fascista, ä mattin scioperava i portuali; in to pomeriggio i studenti universcitai se dirizzen da Ciassa Banchi verso o Ponte Monumentale pe pösä de sciôi ao sacraio di Cheiti Partigen. Improvvisamente partiva unna càrega da poliscia, i zoveni reagivan e comensava di scontri che düavan fin ä seia a 20 oe e 30. Questi primmi avvegnimenti innescavan a raggia contra a poliscia che a saieiva sccioppä in ti giorni succescivi.

Primma do so segondo viægio a Romma, into 1122 o Caffao o l'ea stæto ciamao pe a primma votta a-a càrega de conso do Comun e di Ciæti (ò Plaççiti), carega inta quæ o vègne confermao into 1125. Into corso de quest'urtimo anno o ligò o proppio nomme a 'n'impreiza militâ, inta quæ o rivelò de capaçitæ de stratega e de qualitæ d'energico ommo d'açion. De fæto into settembre, a-o comando de 'na squaddra de sette galee, o se portò a l'amâ pe fâ a caccia a-e imbarcaçioin pizañe che incroxavan tra a Provença e a Sardegna assalindo e nave da carego zeneize: o razonzette Ciongin e o n'espugnò a çittadella, catturando un grosso mercantî nemigo e fando benben di prexonê, ch'o portò a Zena. De questo epizoddio ascì o Caffao o feççe 'na diligente espoxiçion inti Annæ, benchè a naraçion a segge chì ciutosto sobria e suççinta a peto de quella di atri avegnimenti di quæ o fu protagonista, e ch'en tratæ invece assæ ciu diffuzamente. Incangio manca inti Annæ quásesæ tocco a-a miscion desgugeita da-o Caffao a Barçeloña presso o Raimondo Berengaio into 1127, anno into quæ o crovì pe-a terça votta a carega de conso. Into corso de st'ambasciaia, ch'o l'aministrò insemme co l'Ansado Crispin, o l'ariéscì a concrue o 28 novembre 1127 un tratao commerçiâ ciutosto vantaggiozo pe Zena, into quæ vegniva stabilio tutti i tributi che doveivan ese pagæ da-e nave zeneize che davan attacco inte tære do conte.

I tittoli di scingoli libbri derivan da-a tradiçion de bibbie greghe e latiñe: in ebraico ciascun libbro o l'è descignao da-e paole co-e quæ o comença (prez., bĕrē’shīt «in prinçipio»: a Genexi, e coscì via).

Bezœugna riçercâ inte dotriñe manichee e primme vivagne do catarismo, dito perçò ascì neo-manicheismo. So dotriña fondamentâ a l'è, de fæto, a coexistença de doi prinçippi sovren, che se contrastan o dominnio do mondo: o prinçippio do ben e quello do mâ, Dê e Satana. Œuvia diviña son e creatue angeliche e spiritoæ, sæ che sccioiscian pe via de emanaçion e d'ipostaxi da l'essença diviña e sæn pertanto coeterne con Dê, sæ che sæn stæte træte pe virtù creativa da-o ninte; œuvia demoniaca son e creatue materiæ e tereñe, sæ che sæn stæte produte pe virtù demiurgica da Satana, a-o quæ Dê o permisse de organizâ a mateia, separando e da pœu combinando despægiamente i quattro elementi essençiæ do caos: o fœugo, l'aia, l'ægoa e a tæra, sæ che sæn stæte creæ da-o ninte, da-o prinçipio do mâ. Inte l'ommo, dotao d'una duprixe natua, spiitoâ e mateiâ, s'incontra e s'opoñe i doi prinçippi supremi.
A l'è in prugettu a realizaçiùn de inn-a enurme ciattafurma cuntainer ch'a cangià cumpletamente a zona de Portiu-Vuè, e a fuxe d'u turente Segnu.

A Biçicletta a l' è un veicolo a propulscion muscolâ conpòsto da un tiâ atacòu a doe reue e un scistema de trasmiscion mecànica da possansa à ruea motrice.

L'origgine do sêu nomme a no l'è ancon ciæa. O se pensa c'o pêu vegnî da a léngua Quechua, da dôe pòule che vêuan dî "sentinella de prîa"; oppûre da 'n'âtra léngua pre-coloniâ.

U prugettu u l'è du fiurentìn Giuliano da Sangallo, magister petrarum et picator, giüttò da Mattê De Bixono, magister picator sive picha pietra. In t'u 1500 a u da Sangallo e a sö néu Bernardo i Ansièn d'a sitae i acórdan a sitadinansa savuneize in benemerensa d'u prugèttu. U sélebre architettu (1445-1516) u custruìsce ascì, pe' Loenzo o Magnifico, e ville fiurentinn-e de Poggio Imperiale e de Poggio a Caiano. Sempre d'o Sangallo i sun diversi trâvaggi a Rumma e a Perüggia. Fra i ätri, a l'è staeta aluggiò in te stu palassiu a Reginn-a de Spagna Germana de Foix, muggié de Ferdinando II d'Aragona (che u l'e staetu ospite in t'u Castéllu Növu ), da u 26 zugnu 1507 (in occaxiun d'u vertixe eurupéu - Cunvegnu de Sann-a ).

Mo: (alterato) Sì, signore, parliamo con Vossignoria. (a parte) :Attento, Sussapippe, ch'o çerca de attaccâ bæga per bruxâne o paggiasso. ) Resolutamente ghe diggo che sciâ me paghe. Cameadda (in atto di alzare la correggia) che ghe a molle uña correzzâ? Coscì o faemo capì. Fœua dinæ.

U burgu u s'è sviluppou in epuca ruman-na cu-u numme de Lavania. Lavagna, ch'a l'ea unna contea carolingia, a l'ea a ruccaforte da famiggia Fieschi finn-a u 1198.,

Campomon o l'è un comune de 7.471 abitanti da provinsa de Zena. "Campomon" o l'è o nomme döviou in sce o posto, mentre a Zena prevâ a voxe "Campomarun".

Monodda: (si ferma con la bussola, o sia seggiola, il marchese scende) Ma signore, Vussignoria Lustrissima ha vorsuto investire inte questa porta stretta, e io me sono sgarbelato una mana; e ho dato una cuattata, che me sono mezzo derenato.

Lisciandrina Vitöia (24 Mazzo 1819 – 22 Zenâ 1901) a l'è stæta a Reginn-a do Regno Unïo de Gran Bretagna e Irlanda da o 20 Zugno do 1837 e primma imperatrixe d'India da o primmo de mazzo do 1876. O so regno o l'è duoö 63 anni e sette meixi, ciù che ogni ätro monarca britannego.
O peizo di anni o gravava zœumoæ insci-ô vegio Caffao, o quæ no solo o l'aiva abandonao a vitta pubbrica, ma o tralasciava ascì d'atende a-a so fadiga d'annalista ófiçiâ e de dettâ e so memoie, coscì che, lê vivo, l'inseimento di Annæ into codiçe aotentico do Comun o no l'andò otra e vexende do 1154. De fæto, a partî da-o 1155, a-o nomme do Caffao ven asciancao l'esprescion "de boña memoia", sostitoia dapœu da di atre analloghe riservæ a-e persoñe defunte. Da-a rente a-o Caffao, zœumoæ in etæ avançâ, gh'ea quindi un conlaboatô, comme conferma o fæto che l'urtima parte di Annæ, da-o 1152 a-o 1163, a rivela un mutamento de stile, una varietæ de ton, un mutamento inte l'incianto mæximo do conto che no se pœu attribuî escluxivamente a-a maturitæ razonta da-o cronista. Bezœugna quindi pensâ, comme l'è stæto prospetao da l'Arnaldi, che "tra o vegio Caffao intento a compoñe i annæ, e i annæ mæximi quæ n'appan into codexo aotentico, no dovette esighe solo o diaframma rappresentao da-o pubbrico scrivan, ma ascì a mediaçion de chi, segge scrivendo direttamente sotta detatua do Caffao, segge laoando in sce 'n sboçço scrito, ò detao in precedença da lê, o l'ebbe cua d'attezzâ o testo de scingole notiççie inta forma ciu appropiâ, inquadrando o conto di fæti inte 'na cornixe chi attriboiva a-a testimoniança de l'annalista i caratteri da pubbriçitæ e de l'aotentiçitæ". Questo collaboratô o l'è zœumoæ generalmente identificao co-o zoeno scrivan Macrobio, ch'o l'è raffiguao da-a rente a-o vegio Caffao inta miniatua iniçiâ do codiçe aotentico di Annæ. Tuttavia ascì a presença de 'n conlaoao inta stezua definitiva di Annæ a no l'amerma i meiti do primmo cronista laico do mondo medievâ, aotô de 'n'œuvia d'argomento çivî ch'a no remonta a-a creaçion do mondo, ma a descrive con efficaçitæ lettiaia e obiettivitæ storica e vexende da proppia çitæ, visciue da 'n ommo averto verso de iniçiative aodaçe, animao da 'na religioxitæ pe ninte fatalistega.

E ghiandole son formæ de unna componente epiteliale dîta epitelio ghiandolare o parenchima, che a svolge a funsion secretiva, e de unna componente connettivale dîta stroma o connettivo interstisiale, ch'a serve comme impalcatüa de sostegno. In to stroma passa i vaxi sanguigni e i nervi ao servissio de due componenti, epiteliale e connettivale.

Con unna superfiçie de appenn-a 0,44 km2, inserïa int'o tesciüo urban de Rumma, in scia riva drïta do Teivie, o Vatican u l'è u ciû picìn stato indipendente do mondo.

Tronco: toraxe ben sviluppao inte tutti i diametri, âto, largo e profondo, o razonze aomanco o livello do gommio. Costiggiœue mediamente arriondæ. Dorso ciutosto longo, ma ben sostegnúo. Ren un pó ciatte, ma sença eccesso. Ventre ciatto e disceizo. I anche son sporzente. A groppa assæ obliqua e a punta de cœusce leggiamente cazente.

Ghe son doì çentri in ta Sardegna do ponente che parlan Tabarchìn, 'n antigo dialetto ligûre zenéize. O Tabarchìn o l'e parlòu a Carlofòrte e inta zöna de Cädasedda. O nomme de Tabarchìn o vegne da l'izoa de Tabarca, zû in Àfrica, sùbito de d’âto a-a Tunizîa, dove stava di pegeixi, ciù che âtro apreuvo a pescâ o corallo. Gh’en stæti da-o 1540 a-o 1742.
A lengua Luo, dïta Dholuo ascì, a l'è unn-a lengua nilo-sahariann-a parlâ da circa trei mioin e mezo de personn-e into Kenya, l'Uganda orientâ e in ta Tanzania. A lengua Luo a l'è parlâ da i Luo, o terso gruppo pe grandessa do Kenya doppo o Kikuyu e Luhya).

Düsseldorf a l'è a capitâ da Renania do Nòrd-Vestfallia, un stato federale da Germania. A se trêuva a nòrd òvest insciâ rîva dèstra do sciùmme Rén

Into zenâ do 2012 Eros o l'é torna tranxitao in proscimitæ da Tæra, razonzendo una distanza confrontabile con quella razonta into 1931, e anche in te st'occaxon o l'é stæto oggetto de di osservazioin.

Into 2006, o se stimâva c'a g'âva 155.803 abitanti, origginalmenti da rassa baoulé, scibben anchêu abitan inte 'sta çittæ gente de molte naçionalitæ.

A tradiçiun indüstriäle de 'stu cumüne a l'a raeixe in t'i anni d'u boom ecunómicu, quande Vuè a l'a visciüu inn-a fórte crescita ecunómica divegnindu pói pe' lungu tempu u paize a ciü äta cuncentraçiun indüstriäle d'Európa, ch'a se cuntrapugnìva a-a vexinn-a e ciü gróssa Sann-a che in t'u maeximu periudu a l'aea cunsciderä ünanimemente a piccola Manchester pe' via d'a sö fórte indüstria, tra e ciü flóride d'Európa. In Vuè u se trûväva ascì in stabilimentu d'a FIAT pe' a custruçiùn de pigniuin e pärti meccaniche in genere (1200 dipendenti). U l'a serô in t'u 1984 cun u ricullucamentu de 600 lavuratûri in 3 növe ditte piccinn-e. Inchö u cumüne de Vuè u l'è pärte fundamentäle d'a mägra ecunumia savuneize. U sö portiu u l'è amministrou da l'auturitae purtuäle de Sann-a.

O nascette in gio a-o 1080-81 da Rustego segnô de Caschifelon, una piccena localitæ da Val Ponçeivia ancœu dita Castrofin, inta ceive de San Çeprian. O l'apartègne quindi a 'n'antiga famiggia d'origine viçecomitâ, che in eppoca feüdâ e comunâ a l'aiva parteçipao a-o governo de Zena.

Aloa o re e tutto o so poppolo se feççan battezzâ, e coscì San Zorzo o tiò fœua a spâ, o l'amaççò o serpente, o ghe taggiò a testa e o l'ordenò ch'o foise cacciao inti campi. Ghe vosse quattro poæa de bœu pe portâ via o so corpo da-a çitæ.

Taccòu a-a gexia u gh'è u müseu d'u Tesóru, dunde u se pö amiä di quaddri de na çerta impurtansa (Mêstru de Hoogstraeten, Tuccio D'Andria, Luca Cangiaxo, Ludovico Brea, Giovanni Mazone) e interesanti ogetti d'ärte säcra (cianæe, pasturäli, reliquai ecc..). Tra i ciü belli d'Italia e, a dîta d'i mascimi cunuscitûri italièn de arte scultorea lignea, cunsciderandu u sö periudu de realizasiùn tra i ciü rari e belli d'Európa, u se pö amiä u magnificu côru ligneu, anche lé de l'antìga Catedräle insc'ou Collea e òua deré a l'âtä maggiù.
O manicheismo o conobbe, pe œuvia de di attivi e abili miscionai, a ciu vasta diffuxon, penetrando inte poco ciu che un secolo da l'Affrica a-a Ciña malgrao de incagnie persecuçioin, adattandose de votta in votta a l'ambiente into quæ o doveiva œuviâ: o l'assonse coscì un ciu ciæo aspetto gnostico-neoplatonico in Occidente, o l'açetò in Perscia di esprescioin e di termini da religion de Zaratustra, mentre in Ciña o se tenzette de buddismo. Mentre però in Occidente o manicheismo o s'amortò verso o sec. 7°, in Oriente, e specce in Ciña, o duò scin otr'a-o sec. 12°, lasciando de lê cospicue traççe lettiaie e artisteghe.

O Sànscrito, (संस्कृतं - saṃskṛtam), a l'è unn-a lengua do gruppo lengoistego indoario. Unn-a de 23 lengue ofiçiæ de l'India a l'è parlâ in Sri Lanka, Nepal e Bangladesh ascì. O sànscrito a l'è a lengua liturgica do Buddiximo, de l'Induiximo e do Giamiximo ascì, quindi a l'è parlâ da-i moneghi in Cinn-a, Giappon, Thailandia e Vietnam e a g'ha unn-a poxiçion scimile a quella do Latin o do grego antigo in Euròpa.

Collegiâ a Autun, Brienne, Parigi, o fu da pœu lœugotenente d'artaggiaja (1785) e doppo o tentò a fortuña politica e militâ in Corsega (into 1791 o l'ea cappo-battaggion da guardia naçionâ a Ajaçço, into frev. 1793 o condusse o so battaggion de guardie naçionæ inta spediçion da Maddæña, miseamente fallia, inte l'arv.-mazzo 1793 o preize poxiçion, co-o fræ Lucian, contro Pasquâ Paoli, e pe questo o dovette fuzzî in França). Comandante subalterno into blocco de Tolon (ott. 1793), o se guaagnò o grao de generâ e quindi o comando de l'artaggiaia de l'esercito d'Italia. Sospettao de giacobinismo pe l'amixiçia co-o Robespierre, o subì un breve arresto; destinao a un comando inta Vandea, o refiò e o fu radiao da-i quaddri (arv. 1795).

Saladin, pe esteiso Ṣalāḥ a-o-Dīn Yūsuf b. Ayyūb b. Shādī b. Marwān , ciu semplicemente ciammao Ṣalāḥ a-o-Dīn a-o-Ayyūbi (Tikrit, 1138 – Damasco, 3 março 1193), o fu Surtan d'Egitto e Sciria e Hijaz da-o 1174 a-a so morte, fondatô da dinastia curda ayyubide; o l'è consciderao tra i ciu gren strateghi de tutti i tempi.
Into 1177 o se vozette a-o Regno de Gerusalemme. Vegnúo a conoscença di cen do Saladin, Bardoin IV o lasciò Gerusalemme con 500 cavaggei pe tentâ a difeisa de Ascaloña, ma o vègne bloccao in sce-o posto da Saladin, forte de 30.000 ommi. I Cavaggei Templæ çercon de prestâ soccorso a-o Bardoin ma vègnan missi sotto assedio a Gaza. Saladin o giustiçiò i so prexonê crestien e o continuò a so marcia verso Gerusalemme, o conquistò Ramla e o misse l'asseddio a Lidda e a Arsuf, ma da-o momneto ch'o no consciderava ciu Bardoin comme una menaçça, o permisse a-o so esercito de spantegáse insce una vasta area, pe raçiâ e riposâ. Into frattempo, segge Bardoin segge i Templæ ariescin a deliviáse da-i rispettivi asseddi, e marcion longo a costa, inta spiança de intercettâ o Saladin primma ch'o razonzesse Gerusalemme. O 25 settembre 1177 se scontron con Saladin a Montgisard, inti presci de Ramla, cuggendolo do tutto de sorpreisa. I musulmen fun missi in rotta. Tanti fun amaççæ e o Saladin mæximo o l'ariescì a fuzzî solo perché o cavarcava un cammello da corsa. Saladin o tornò in Egitto, subindo di continui attacchi da-e tribù de bedoin longo o tragitto. Soltanto un deximo do so esercito o l'ariescì a tornâ in Egitto con lê. Anni doppo, o l'aviæ definio quella sconfita “grande comme una catastrofe”. Bardoin o tallonò o Saladin scin inta penisoa do Scinai, ma o no l'ariescì a trane vantaggio.

O Bengali (বাংলা - Bāṇlā) a l'è unn-a lengoa do grûppo lengoistego indoario orientâ . Unn-a de 23 lengue offiçiæ de l'India, a l'è parlâ into Bangladesh ascì.

K. Srinivasan: Black pepper and its pungent principle piperine: a review of diverse physiological effects, in: Crit Rev Food Sci Nutr 2007; 47: 735-48

Cerere, in latin Ceres a l' è unna divinitæ romana associä ä vegetaçion e ai raccolti. O sö nomme o pö, pe questo, esse döviou pe indicä in senso figüou o gran o anche o pan. Cerere a presenta sômeggianse con Tellure, che a l'è a personificaçion da tæra louä. E due divinitæ ean anche associæ in to cülto. In ti tempi ciü antighi Cerere a l' aveiva un compagnno masccio, Cerus. Aumentando i scangi e i contatti fra Romma e o mondo greco Cerere a vegniva identificä con a greca Demetra. Demetra a formava unna triade con Dioniso e Core; a questi dui dei, in ta religion romana s'ea fæto corrisponde Libero e Libera. In epoca moderna con o nomme de Cerere l'è stæto ciammou un pianetin in ta fascia di asteroidi.

A Ruscia (Росси́йская Федера́ция / Rossìyskaya Federàtsiya in ruscio), a l'è un paize scituòu tra l'Euròpa e l'Axia. A sêu capitâ a l'è Mosca.
Spettroscopicamente, Eros o pœu ese clascificao tra i asteroidi de tipo S (IV), dovve o IV o l'é un indicatô, in te 'na scâ ch'a va da I a VII introduta da Gaffey et al. into 1993, do contegnuo de oliviñe e ortopirosseni presenti in superfiçie. In particolâ, i asteroidi do gruppo IV presentan un'elevâ variabilitæ into rapporto tra oliviñe e ortopirosseni povei de caço (scilicæ feroxi), vegnindo associæ a-e condrite ordinaie. Into caxo specifico de Eros, di osservazioin condute in te l'infrarosso da-a Tæra, aveivan portao a ritegnî che una faccia de l'asteroide a foise ricca maggiormente de oliviñe e a presentesse de caratteristeghe che l'accomunassan a i asteroidi S(II), mentre l'atra de pirosseni, con caratteristeghe analoghe a i asteroidi S(V). A clascificazion spettrâ de Eros a saiæ quindi derivâ da un bilançamento de doe superfiçie.

A ciü seguìa squaddra locäle a l'è quélla dö Sann-a (Savona Calcio). Intra i ciü grandi campiuìn Savuneixi i van ricurdae Valerio Bacigalupo (naçionäle) e Felice Levratto (vegnüu famöso pe a putensa dö sö tìu, che suvénte ö sgarbäva e rèi (ch'i nu l'éan ancùn de nylon). Ö sport de Sann-a ö vanta inn-a Coppa Italia cun ö Vuè (1922). Ö Sann-a ö l'è rivò, primma dö Girun Ünico, aö quärto pósto in Serie A. Ai giörni nóstri ö Sann-a ö zöga inta Primma Divixion.

Existe vari scistemi de clascificasion de ghiandole. Se s' ammìa o destin do materiale che vegne secreto, se distingue e due categorie de ghiandole esocrine, o a secresion esterna e endocrine, o a secresion interna. E esocrine versen o sö secreto o a l' esterno do corpo, comme e ghiandole sebacee o e ghiandole sudoripare, o in cavitæ comünicanti con l' esterno, comme o pancreas esocrino o o figaito che liberan i sö prodotti in te l' intestin. Pe fa questo e ghiandole esocrine son fornie de un dotto secretô che o regögge o secreto dae cellule pe convoglialo in sce a superfiçe do corpo o in ta cavitæ comünicante con l' esterno. E ghiandole endocrine viçeversa no han dotto secretô e riversan o sö prodotto direttamente in ti capillari sanguigni. Con o nomme de ghiandole vegne correntemente – e erronaemente – indicou anche i linfonodi

Un primmo sboçço do so scistema Copernico o-o deliniò in gio a-o primmo dexennio do sec. 16°, inte 'n'œuvieta da-o tittolo Nic. Copernici de hypothesibus motuum cælestium a se constitutis commentariolus, ch'a circolò manoscrita tra i contemporanni (e foscia o Lutero o n'ebbe notiççia, se into 1539 o parlò de un "nœuvo astronnomo" comme de "un matto"), ma che da pœu andò smarria e a fu ritrovâ solo into 1877. Into Commentariolus o l'espoñe in forma de postulæ i prinçippi do so scistema mostrando, sença dâne pe o momento prœuva matematica, comme segge ciu semplixe a spiegaçion di fenommeni çelesti mediante l'ipottexi eliostatega, percose questa a recedde un meno nummero de sfee pe rende conto di moti oservabili di pianeti e de l'âternâse de giorno e nœutte e de staxoin, co l'ammiscion da rotaçion diurna e da rivoluçion annoa da Tæra, e a "declinaçion" (inclinaçion) do so asse rispetto a l'orbita.
In ta normale condision de equilibrio respiratoio a frequensa do respio a varia da 15-20 atti respiratoï ao menüto in te l' adulto a 25-30 in te un figgiö de 4 o 5 anni. O colore da pelle o l' è roseo.

Into março 1175 o conquistò a çittadella de Homs, o 21 zugno Azaz. L'anno succescivo o misse sotto assedio Aleppo; mentre o l'ea accampao fœua de miage da çittæ, o 22 mazzo 1176 o scampò a un tentativo de assascinio da parte de trezze appartegninti a-a setta di Nizarii. Doppo un'inutile spediçion in sce-e montagne dove aveivan rifuggio i Assascin, Saladin o se retiò a-o Cairo.

A precixiôn de questi strümenti a nô l' è môltô elevä (raramente megiô de 0,01 mm) e l' è façile aruinali pe abraxiôn o pe ceigatüa. Questô spescimetro ô vegne dövioô :

Contra i musulmen de Spagna o condusse in questi anni una serie de spediçioin: quella do 778, doppo o fallimento de l'assedio de Saragozza, o se concluse co-o massacro da retroguardia franca a-o passo de Roncisvalle. Megio successo ebban e spediçioin do 785, 797, 801, 811, che permissan a creaçion da Marca hispanica, fra i Pirenei e l'Ebro, con capitâ Barçeloña, primmo nucleo da riconquista crestiaña da Spagna.

Tâ astinença a conscisteiva no solo into consacrâ a-o zazun trei periodi de l'anno de 40 giorni ciaschedun, ma sorvettutto inta pratica de 'n rigorozo regime vegetarian. L'uzo da carne di animæ e de tutto ço che da quelle deriva, comme o læte, o formaggio, e i œuve, o l'ea consciderao comme un peccao mortâ. L'ea consentio o pescio, segge perchè essendo i pesci animæ a sangue freido appaivan meno materiæ de quelli a sangue cado, segge sorvetutto perchè se credeiva che quelli no foisan generæ pe acobbiamento. Questo órô pe a carne o se traduiva ascì into divieto d'amaççâ i animæ, inti quæ arcuñe sette credeivan ascì resezesse i añime de quelli morti fœua da so gexa. Di atri da pœu conscideravan leççita solo l'oçixon di serpenti.

Tra i sêu maggioî exiti ghe son di classixi do tiâtro dialettâ zeneize, diventæ di sêu "cavalli de battaggia" comme I manezzi pe majâ 'na figgia, Pignasecca e Pignaverde, Corpi de timon; e anche Quello bonannima, Gildo Peragallo, inzegnê, I Guastavin e i Passalægua e Sott'a chi tocca.

O Peive o l'è unna spessia otegnüa da i früti de unna cianta, o Piper Nigrum. O peive gianco o se ricava da i früti möī, mentre o peive verde o vegne estræto da quelli completamente bozzi. Se invece se dövia quelli a meitæ maturaçion, se ottegne o peive neigro. O peive o contegne un alcaloide, a piperina. Quello che vegne ciammou peive rosso o l' è invece un prodotto completamente diverso, ottegnüo maxinando un pevionetto do genere Capsicum, e o no l'è trattou in te questo articolo. O peive o l'è conosciüo da tütti pe o sö utilizzo in cuxinna, ma o se dövia anche comme insetticida, conservante, in t'a preparasion de farmaci e de cosmetici.

Sann-a a l'è cunusciüa e a l'è famûsa anche cumme çitae du chinottu, cun inna speciale variêtae lucäle. A-a fin du XIX seculu a l'ea u magiùre sentru d'espurtasiùn mundiàle inerènte stu tipu de agrümme.
Se vègne a un conflito co l'Impeo bizantin, combattuo inte l'Adriatego (805-806) e terminao (812) con un accordio che mentre a Bizançio o lasciava Veneçia, l'Istria e a Dalmaçia, a Carlomagno o riconosceiva o titolo de imperatô de l'Impeo roman-crestian d'Occidente.

Tagikistan (Nomme offiçiâ: جمهوری تاجیکستان - Jumhurii Tojikiston), stato de l'Asia oççidentâ indipendente da o 1991, a so capitâ a l'è Duxanbé.

Napolion I (fr. Napoléon ‹-leõ′›) Bonaparte (scin a-o 1796 Buonaparte) imperatô di Françeixi. O nasce' a Ajaçço o 15 ag. 1769, e o moì a Longwood, inte l'isoa de S. Elena, o 5 mazzo 1821; figgio de Carlo e Letiçia Ramoin.

Insce-e modalitæ da scoverta do Maroxello gh'è átrettànta inçerteçça che insci-â so nascita, a commençâ da-a dataçion. Scartâ quella do 1312, suggeria da-i normanni Maloisel, in quanto ritegnua prematua, inte 'n momento into quæ o Portogallo (a-o quæ se deve prezumibilmente l'organizzaçion da spediçion) o no l'aiva ancon mostrao interesse pe i esploraçioin longo a costa africaña, se ritegne ancœu ch'a l'agge da êse alugâ durante o regno de Arfonso IV, e ciu precizamente tra o 1325 (quande appâ a mappa de l'Angelin Dulceto ch'a no riporta e Canaie) e o 1339, anno da carta do Dulçert: probabilmente into 1336. L'izoa che o Maroxello o razonse into so viægio a l'ea dita da-i indigeni Titeroygatra e da-o Maroxello a piggiò o nomme de Lanzarote, ch'a porta ancon aoa; chì o l'eresse un castello, ancon existente, comme s'è visto, into 1402, e e quæ roviñe son stæte foscia identificæ inta parte sudorientâ, inti presci do vulcan Guanapay. A construçion de un fortiliççio a l'è un seguo indiççio da voentæ do Maroxello de costituîse una base in sce l'izoa, o che o presuppoñe necessaiamente ch'o se ghe segge trategnuo pe un çerto tempo, tanto da legittimâ l'attribuçion do so nomme a-a scoverta che, ben fito comunicâ a-i cartoggrafi œüropei, a fu conosciua ascì comme Malozella (1374) ò Maloxella (1385). Difiççile dî a che tittolo o ne tègne o governo; una parteçipaçion diretta do comun de Zena a l'impreiza a pâ comunque de poeise escludde, se no atro pe a tradiçionâ ostilitæ zeneize a lasciâse rebelâ inte de scimmile avventue. Ciu probabile, invece, che o Maroxello o se ne segge insegnoio a titolo personâ, foscia solleçitando un succescivo reconoscimento feüdâ da parte portogheize.

D'o 1450 o fu a-o serviçio d'o Françesco Sforça, ma doî anni doppo o l'abandonò a vitta pubrica e o se retiò à Særavalle pe dedicâse a-a lettiatua.
Figgio primmogenito de Pipin o Breve, re di Franchi, e de Bertrada; a-a morte do poæ (768) o l'ebbe l'Aostraxia e a Neustria a-o nord de l'Oise, e l'Aquitania in comun co-o fræ minô Carlomanno re da Neustria a sud de l'Oise, da Borgogna, ecc.; a-a morte de Carlomanno (771), o l'invase i so stæti e int'o mæximo anno o ripudiò a moggê, figgia de Dexideio re di Longobardi, de nomme foscia Dexidiâ (v. Ermengarda). Dexideio alloa o l'acugette inta so corte a viddoa e i partixen de Carlomanno. Carlomagno, sollecitao da-o pappa Adrian I, o l'impose a Dexideio de abbandonâ a-o pappa e tære ch'o l'aveiva occupao inte l'esarcao e into ducato roman; avuo un refúo, o l'attraversò (773) e Alpi co-o so esercito, pe i pasci do Cenixio e do S. Benardo, o superó pe agíamento a ciusa da Val de Susa, o s'impossessò de tutta l'Italia settentrionâ e, occupâ Pavia (774), o se intitolò re di Franchi e di Longobardi. O tornò (776) pe reprimme a conspiaçion di ducchi longobardi do Friuli, de Ciuxi, Spoleto e Benevento; da pœu (780-781) pe fâ consacrâ da-o pontefixe, comme re d'Italia, o figgio Carlomanno ch'o fu ribattezzao co-o nomme de Pipin.

Oltre ae difficoltæ in to respiä, che son perçepie no solo soggettivamente dao pasiente ma anche vixibili all' osservatö esterno, gh' è un stato de agitasion e famme d' aia; o pasiente o mette e man ä goa.

Affermao coscì o so dominio da l'Elba a l'Atlantego, a-o Tibisco, a-o Danubbio, a l'Ebro, a Romma, apparse lê alloa o veo e solo cappo da crestianitæ. Questa so poxiçion, coroboâ da-a so attivitæ into campo religioso, comme difensô e propagatô da fe', e into campo da curtua (ch'a conobbe una vea renascita, dîta appunto caroliña), a l'ebbe a piña consacraçion ófiçiâ into Dênâ de l'anno 800, a Romma: Carlomagno o se gh'ea recao pe esaminâ e accuse contra pappa Lion III, che, cacciao inte l'arvî 799 da una conzua de nobili, da Carlomagno o l'ea za stæto remisso in sce-o trono. O pappa, doppo a messa in S. Pê, o pose o diadema impeiâ in sce-o cappo de Carlomagno, ch'o fu avoxao da-i presenti, eviddntemente za informæ, "impiao". Foscia, o fæto che in sce-o trono di imperatoî d'Oriente ghe foise una donna, Irene, che into 798 a l'aveiva destituio o figgio Costantin VI, o l'agevolò o gesto de Carlomagno.

L'Irlanda do Nòrd, Northern Ireland in ingleise, Tuaisceart Éireann in irlandeise e Norlin Airlann in scosseise, a l'è parte de l'Inghiltæra da o 1920, a soa capitâ a l'è Belfast. O tæritöio de l' Irlanda do Nòrd o ha fæto parte do Regno d'Irlanda da o 1541 a o 1800 e do Regno Unïo de Gran Bretagna e Irlanda da o 1801 a a divixion da e conteë do sud.

Federigo De Franchi (Zena 1642 – 1734) o l'è stæto o 136° duxe da Repubbrica de Zena e re de Corsega, da-o 7 zugno 1701 a-o 7 zugno 1703, o novantuneximo co-a càrega biennâ. O l'ea nevo do Federigo De Franchi Toso.
Una grave maotia a corpì in quest'anno a Çentrioña ch'a fu costreita a sospende a so attivitæ e a lasciâ a cua de l'œuvia a-i trei protettoî (Zane Françesco Lomellin, Giacomo Feipo Duraçço e Zane Françesco Granello) che za da tempo l'ascisteivan. Into 1650 a-i trei se gh'azonse Emanoælo Brignoe, ch'o provvidde a-i bezœugni finançiai do refuggio - donde e ricoveræ ean montæ a çinqueçento - e che, comme membro de l'Ofiççio di povei, o ciammò e "figge" a-o governo do lazæto.

E costitûssioîn de Bolivia, Ecuadòr e Perù, diciàran e léngue native d'ògni Pàize (tra quelle o Quechua) comme segônde léngue d'arente a-o spagnòllo.

Nommi ofiçiâ: Република Македонија / Republika Makedonija in macedone, Republika e Maqedonisë in albaneise, pàize do sud-est Euròpa, a seu capitâ a l'è Skopje. A Repùbbrica de Maçedònia a no déve êse confûza con a región stòrica da Maçedonia c'a se trêuva in Greçia.

O Prinçipato de Seborca (in italiàn: Principato di Seborga) o l'é 'na micronaçión europea de 14 km2 che o reclamma l'indipendénsa do comûne de Seborca, e o se trêuva inta provinsa de Imperia. O se conscìdera l'erêde do Prinçipato abaçiâle de Seborca, existîo fin a-o XVII sècolo.

I effetti tosceghi de questa categoria de meixinne se han de solito quande se arriva a unna concentraçion troppo erta in to sangue. Se registra effetti de ebbressa, sedaçion, fascicolaçioin; ciü gravi son i caxi de convulscioin. In caxo de somministraçion endovenosa involontaia se rischia anche collassi cardiocircolatoi. I anestetici locali de tipo esterico , comme benzocainna, cocainna, procainna e tetrocainna dan ciü de spesso reaçioin de ipersenscibilitæ; questi son meno frequenti con i anestetici locali de tipo amidico, comme lidocainna, bupivacainna, prilocainna e mepivacainna. Dæto che i anestetici locali spesso dan vasodilataçion, vegnan associæ a adrenalinna pe diminuî o sanguinamento e pe rallentä l'assorbimento in circolo. A concentraçion de adrenalinna a deve esse ao mascimo de 1: 80.000 in caxo de chirurgia odontoiatrica.

Corpio da paralixi into mazzo 1922, o continuò a seguî da-o soggiorno de cua a Gorki, inte vexinançe de Mosca, i sviluppi do stæto sovietico, impegnando o so enorme prestiggio sorvetutto inta lotta a l'inçipiente burocratizzaçion do partio e do stæto (o l'è do dex. 1922 o celebre "testamento" into quæ o cádezzáva a rimoçion de Stalin da-a carega de segretaio generâ do partio). Da una nœuva paralixi o no se saiæ ciu riepigiao.

Recenti investigaçioin fan suppoñe che o Brahe o no moì direttamente pe questa caosa, ma o poriæ esise avvelenao involontaiamente, somministrandose de meixiñe contegninte mercurio (Brahe o seguì di studi de alchimia inta so vitta, comunque pa che o no n'agge lasciao traççe ò i agge destruti).
O 4 ottobre 1189 o Saladin o mosse a est da çittæ de San Zane d'Acri verso o campo de Guiddo de Luxignan e o schiò e so truppe insce un semiçercio a oriente da çittæ; l'esercito croxao o l'ea tra mezo e o mantègne a so poxiçion appe' de forçe de Saladin, co-i baistrê dotæ de coraçça leggia in primma linnia e a cavallaja pesante in segonda. Int'o scontro i templæ prevarsan in sce-i musulmen a tá punto che o Saladin o dovette ciammâ di rinforsci da di atre parte do campo de battaggia; ma i balestrê crestien preparon a stradda pe-a carega da cavallaja pesante croxâ e a costante avançâ do centro crestian contro e truppe do Saladin a no l'incontrò gran rescistença. O centro e o scianco drito de Saladin fun missi in fuga. Ma i vinçitoî crestien se sparpagion pe sacchezzâ, alloa o Saladin o radunò i so ommi e quande i crestien commençon a retiáse co-o bottin, o ghe descadenò adosso a so cavallaja leggia. I croxæ dovettan retiáse patindo de grave perdie, ma a-a fin sconfissan e truppe de Saladin a-o costo da perdia de 7.000 ommi.

Costazza a se treuve a meite stadda tra Turiggia e Muntebrun in tu cumune de Turiggia. Na' votta tutte e e famigge se ciamavan de cognomme Dondero. De frunte a Costazza miando verso Montebrun ghe un paixe Che o se ciamma Donderi e anche li tutte e famigge na' votta se ciamavan Dondero.

L'âtóiu de Nóstra Scignùa d'u Castellu, proclamòu munuméntu nasiunäle, u óspita u monümentäle politticu pittüö da Vincenzo Foppa e Ludovico Brea int'u 1490. Interesànti anche due impunenti càsce prucesciunäli.

U l'e in oxellu ben grossu, lungu 52-58 cm e cu-in'avertüa di ae de 120-140 cm. U de d'atu u l'e grixu, u de sutta, a testa e a cua en gianche. E piççe di ae en neigre cu-in po de giancu a i estremitæ. U beccu, mascisciu, u l'e gianu cu-ina maccia russa inta meitæ de sutta. E çampe en giane e parmæ.

A l'è staeta custruìa pé via de demulisiuìn zeneixi de l'antìga Catedräle insc'ou Colle d'u Prìamar. A cunserva au sö internu divèrse ópere de riguardu (timpanu d'u purtäle, funte batéximäle, cruxe de märmu, pürpitu, tütti de l'antìga Catedräle d'u Prìamar).

Infin, in te l'episodio A figgia de Eros (1969), da striscia a fumetti britannega Jeff Hawke, l'asteroide o l'é un avamposto de di potenziæ invasoî alien che pe mantegnise in incognito fan annullâ, con di metodi subdoli, una miscion terrestre insce-o mæximo; into romanzo O zœugo de Ender (1985) de Orson Scott Card, a "Scœua de Comando" a l'é ambientâ insce Eros, trasformao da-i alien "Scorpioin" contro i quæ l'umanitæ a l'é stæta a longo in guæra; mentre in l'intrigo Wetware (Vacuum Flowers, 1987), de Michael Swanwick, Eros o l'é circondao da un sciammo de stazioin spaziæ.

A le steta presenta a maschera da val Ponseivia, a se ciamma Procobera, cumme i antighi romani ciamavan a nostra valle. Pe vedila ciame' a proloco da Valponsevia a Pontedeximo.

Pe a segonda votta o quarto vangelo (21,2) o mençuña Natanælo into gruppo di sette discippoi, che, intenti a pescâ into lago de Tiberiade, benefiçian de un appaiçion do Cristo Risorto. Doppo l’Ascenscion de Gexo, o Bærtomê co-i âtri apostoi o l'è arecugeito in preghea co-a moæ de Gexo e riçeviâ o Spiito Santo into giorno de Pentecoste.